קולון השתמש במאזני פיתול למדידת כוחות אלקטרוסטטיים בין מטענים. בניסויו של קולון, המוט היה מוט מבודד עם כדור מצופה מתכת בצד אחד. הכדור על המוט הוטען במטען אלקטרוסטטי ידוע מראש. הביאו כדור חדש טעון במטען בעל אותו סימן לקרבת הכדור שעל המוט והמוט הסתובב בזווית מסוימת (המטענים דחו אחד את השני). על ידי חישוב הזווית קולון היה יכול לחשב את כוח הדחייה בין הכדורים במטענים שונים במרחקים שונים וכך הגיע לחוק קולון.
אסף קורמן
אסף קורמן (נולד ב-5 ביולי 1982) הוא במאי קולנוע, עורך סרטים, מדבב ומוזיקאי ישראלי.
ביוגרפיה.
אסף קורמן נולד בתל אביב וגדל בשכונת הדר יוסף. אביו, יוסף כרמון, היה שחקן בתיאטרון הקאמרי. אמו, תמי אשל, הייתה שחקנית, זמרת ומדבבת. לקורמן אח אחד, צביקה קורמן, במאי הצגות ילדים ושתי אחיות, אביטל קורמן, שחקנית ומורה למשחק ומיכל קורמן, שחקנית וליצנית רפואית. בגיל עשר הגיע לראות את אמו מדבבת סרט הנפשה. באותו זמן חיפשו לדבב קול של ילד, עשו לו אודישן קצר, הוא התקבל וממשיך לעבוד בתחום זה קרוב ל-20 שנה. דיבב בקרוב ל-200 סדרות וסרטים.
כשהיה בן 10 ו-11 שיחק אסף קורמן בהצגות "ענבי זעם" (בתפקיד ווינפילד) ו"ריצ'רד השלישי" (בתפקיד הנסיך אדוארד) בתיאטרון הקאמרי. בגיל 16 שיחק בסדרה "טירונות" של האחים ברבש, שם גילם את דמותו של אהוד גולן, אחיו של גידי גולן (יפתח קליין), שיורה באביו, אחרי שזה התעלל באימו.
במהלך השנים למד נגינה בפסנתר בסגנונות שונים אצל מורים שונים.
בכיתה י"א כתב לראשונה מוזיקה לתיאטרון, היה זה להצגה "גבר אישה מלים", שכתב וביים ניצן כהן ומשחקים בה דביר בנדק ואשתו עירית נתן בנדק. ההצגה הועלתה לראשונה בפסטיבל עכו 1999, ורצה בתיאטרון צוותא וברחבי הארץ במשך 11 שנה.
בשנת 2000 הצטרף לקבוצת התיאטרון הניסיוני של אריאל אפרים אשבל כשחקן ומוזיקאי, ומשתתף באינספור הצגות תיאטרון של הקבוצה מאז.
קורמן למד בבית הספר הפתוח הדמוקרטי ביפו. בתום לימודיו הוא עשה סרט גמר בשם "כותרות סיום" (30 דקות) בו שיחקו דאנה איבגי וניתאי גבירץ שלמדו עמו בתיכון. הסרט הוקרן ב"מבחן בד", תוכנית בערוץ 2 שהוקדשה לסרטים קצרים אותה הנחה השחקן אלון אבוטבול. כשסיים את התיכון ביים סרטים קצרים נוספים שהוקרנו בפסטיבל סרטי הסטודנטים של תל אביב מחוץ לתחרות.
בשנים 2005-2002 למד קורמן קולנוע בקמרה אובסקורה. במסגרת לימודיו עשה סרט בשם "יומולדת" (17 דקות), בו שיחק דביר בנדק. הסרט, שעסק בהתמודדותו המורכבת של פדופיל במהלך יום הולדתה של אחייניתו בת ה-5, התקבל לפסטיבל מינכן לסרטי סטודנטים ולפסטיבלים רבים נוספים בארץ ובעולם.
בשנת 2006, בהיותו בשנה ג' ללימודיו בקמרה אובסקורה - בית הספר לאמנות, פשט בית הספר את הרגל והוא עבר ללמוד ב-2007, השנה האחרונה ללימודיו, בבית הספר מנשר לאמנות, שם עשה את סרט הגמר שלו "מותה של שולה" (25 דקות). הסרט מבוסס על סיפור אמיתי שאירע במשפחתו, כשנאלצו להרדים למוות את כלבת המשפחה החולה. הסרט מספר על אביו שמחפש שותפים מבני המשפחה למסע הקבורה של הכלבה והנמשל הוא התמודדות המשפחה עם הזדקנותו של אביו. בסרט שיחקו כל בני משפחתו. הסרט הוצג בבכורה עולמית בקטגוריית השבועיים של הבמאים בפסטיבל קאן 2007 וזכה במספר פרסים בשנים 2008-2007 בהם פרס חבר השופטים בפסטיבל מינכן, פרס חבר השופטים בפסטיבל הסטודנטים של תל אביב, פרס השחקן הטוב ביותר בפסטיבל טורונטו לסרטים קצרים ופרס אריה הברונזה בפסטיבל הקולנוע בטאיוואן.
עם תום לימודיו ביים סרט קצר נוסף בשם "נדל"ן", במסגרת פרויקט "תל אביב לוקיישן" בהפקת בית הספר מנשר לאמנות ופרויקט הקולנוע של קרן רבינוביץ', ובמקביל החל לעבוד כעורך סרטים. הוא ערך סרטים קצרים רבים, שמונה סרטים עלילתיים ארוכים, בהם "כלת הים" בבימוי קרן ידעיה ו"הנותנת" בבימוי הגר בן אשר, אשר הוקרנו בפסטיבל קאן בשנים 2009 ו-2010 בהתאמה, וכן ערך את הסרט התיעודי "לשון קודש שפת חול" בבימוי נורית אביב ושתי עונות של סדרת הטלוויזיה "רביעיית רן". הוא היה מועמד לפרס אופיר לעריכה לשנת 2012 על עריכת הסרט "המשגיחים", בבימויו של מני יעיש, ובשנת 2013 על עריכת הסרט "מי מפחד מהזאב הרע", בבימויים של אהרון קשלס ונבות פפושדו. כמו כן, שימש כצלם ראשי בעבודת הוידאו ארט "ציון" מאת האמן היהודי-צרפתי ז'וזף דדון, אשר הוקרנה בבכורה במוזיאון פתח תקווה לאמנות בשנת 2008.
אסף קורמן הלחין את "דרך חגב" - המופע השני שהעלה אנסמבל "ציפורלה" בשנת 2010. המופע מבוסס על ספר הילדים "דרך חגב" של עוזי בן כנען. על כך זכה קורמן בפרס "קיפוד הזהב" למלחין בתיאטרון הפרינג' בשנת 2010.
בשנת 2009 החל לעבוד עם אשתו, לירון בן-שלוש, על תסריט לסרט באורך מלא המבוסס על יסודות אוטוביוגרפיים מחייה של האחרונה. הסרט ששמו "את לי לילה", על שם שירו הידוע של בועז שרעבי, צולם ונערך במהלך שנת 2013 והוצג בבכורה עולמית במסגרת "השבועיים של הבמאים" בפסטיבל קאן 2014. במרכז הסרט מערכת היחסים המורכבת בין שתי אחיות, גבי (בגילומה של דאנה איבגי) הסובלת מפיגור שכלי וחלי (בגילומה של לירון בן שלוש) המקדישה את חייה לטיפול באחותה הנזקקת. הסרט נמכר להפצה בצרפת, בריטניה, אירלנד ואוסטרליה והוקרן בבתי הקולנוע בישראל החל מספטמבר 2014. בגין עבודתו על סרט זה, קורמן זכה בפרס הבימוי מטעם לשנת 2015.
קורמן ביים מספר קליפים לאורך השנים, בהם: א' ב' הושענא של הזמרת ויקטוריה חנה, רחמים של הזמר אביתר בנאי, נשקי אותי של הזמרת סיון שביט.
קורמן נשוי לשחקנית והתסריטאית לירון בן-שלוש ולהם שני ילדים.
פונקציית הפופקורן
אורן כהן (שחקן)
אורן כהן (נולד ב-25 באפריל 1980) הוא שחקן תיאטרון וקולנוע ישראלי. זוכה פרס התיאטרון הישראלי לשחקן המבטיח לשנת 2011. בעל בית ספר למשחק בנתיבות.
ביוגרפיה.
כהן נולד וגדל בשדרות, למעט תקופה של מספר שנים בילדותו שהתגורר עם משפחתו בקנדה. הוריו, אסתר ושמואל כהן, הם ממוצא מרוקאי. כהן הוא בן הזקונים במשפחתו, לו שני אחים מבוגרים ממנו, עמיר וקובי. בצה"ל שירת בבסיס חיל האוויר בחצרים.
בתום שירותו הצבאי למד כהן לתואר ראשון בכלכלה וניהול ובמקביל עבד כמנהל צוות בחברת בזק און ליין ואחר-כך היה מנהל מוקד, בתקופה זו החל ללמוד בסדנה למשחק עם הבמאי רמי דנון בשעות הפנאי, ולאחר שלוש שנים החליט לזנוח את לימודיו באוניברסיטה וללמוד משחק בצורה רצינית.
כהן הוא בוגר המחזור הראשון של גודמן - בית ספר למשחק בנגב, השוכן בבאר שבע, בראשותם של שמוליק יפרח ורפי ניב (2005–2008). במהלך לימודיו זכה כהן במלגת הצטיינות על שם מרק חסמן בשנים 2006/5 ו-2007/6, במלגת תחרת מונולוגים בשנים 2006/7 ו-2007/8 ובמלגת מצטיין המחזור התלת-שנתית 2007–2008. במהלך סדנה הוא כתב יחד עם צביקה הדר ושלושה חברים מופע קומי בשם "החצר של סרוסי", אותו הציגו כמופע עצמאי במהלך השנה השנייה ללימודיו. בתום לימודיו גייס אותו נתן דטנר, מנהל תיאטרון באר שבע דאז, לתיאטרון באר שבע והוא משחק בו מאז.
אורן כהן שיחק בין היתר בתיאטרון באר שבע בהצגה "קן הקוקייה" בתפקיד בילי ביביט, עליו זכה בפרס התיאטרון בקטגוריית השחקן המבטיח לשנת 2011. ההצגה הועלתה בהתחלה בבית הספר למשחק, כחלק מעבודת התחקיר לתפקיד הלך אורן יחד עם קאסט השחקנים למרכז לבריאות הנפש בבאר-שבע וערך סדנאות תיאטרון עם המטופלים. באחד מביקוריו במקום פגש כהן ילד מהמטופלים שמאוד הזכיר לו את דמותו של בילי ביביט במחזה, הוא השתמש בלבושו של הילד ולמד את שפת גופו, בהם הופיע בהצגה.
כהן שיחק בתפקיד הראשי בהצגה "תרנגול כפרות" בתיאטרון הקיבוץ בה גילם את דמותו של נורי, לפי ספרו של אלי עמיר.
שיחק בסרט "וסרמיל" בבימויו של מושון סלמונה ובסרט "כביש 40 דרום" בבימויו של אלדד בוגנים.
ב-2011 הצטלם למיני-סדרה "שביתה" בבימויו של רני בלייר, ששודרה ב-yes.
השתתף במספר פרסומות.
כהן מלמד במגמות תיאטרון בבתי ספר שונים בבאר-שבע ומביים הפקות נוער.
בשנת 2007 החל כהן לשחק בטלנובלה המוזיקלית השיר שלנו את עתניאל נבון אחיו הגדול של הראל לצידם של אושרי כהן,רן דנקר, נינט טייב,רן בכור, ליאור אשכנזי, רונה לי שמעון, אלי אלטוניו, עידו מוסרי ועוד.
החל מאוגוסט 2012 הוא מנחה ביחד עם השחקן ירמי רייך את "שותפים לתשע" תוכנית סאטירה מדי בוקר ברדיו דרום.
החל מסוף נובמבר 2012 ישחק כהן בתפקיד הראשי בהצגה "משחיז הסכינים הסיני", שתעלה בתיאטרון באר שבע. ההצגה מבוססת על סיפורי ילדותו של נסים אלוני; כהן יגלם את דמותו של אדירנה, בן דמותו של אלוני.
אורן כהן נשוי ללילך, להם שלושה בנים, והם מתגוררים בבאר שבע.
תפקידים בתיאטרון.
תיאטרון באר שבע
מחזות זמר
תיאטרון הקיבוץ
יעקב בצלאל לויטרבך
יעקב בצלאל לויטרבך (כתב את שמו: יעקב בצלאל הכהן לויטערבאך, ובאנגלית: Jacob Zallel Lauterbach; 6 בינואר 1873–1942) היה חוקר מדעי היהדות יהודי אמריקאי, יליד גליציה שהתחנך באוניברסיטאות גרמניה, רב בארצות הברית, פרופסור בהיברו יוניון קולג' ומחבר שאלות ותשובות עבור התנועה הרפורמית באמריקה. התמחה בספרות מדרשית ותלמודית ונודע במיוחד בשל המהדורה הביקורתית של מכילתא דרבי ישמעאל ותרגומה לאנגלית.
חייו ועבודתו.
לויטרבך נולד בשנת 1873 ב שבגליציה, האימפריה האוסטרו-הונגרית, בנם של טויבה לבית בנדלר וישראל לויטרבך. למד באוניברסיטאות ברלין ואוניברסיטת גטינגן, שם למד אצל יוליוס ולהאוזן וקיבל בשנת 1902 תואר דוקטור. במקביל למד בבית המדרש לרבנים בברלין, ושם קיבל סמיכה לרבנות. בשנת 1903 היגר לארצות הברית, הצטרף למערכת "האנציקלופדיה היהודית", שעבורה כתב את מרבית הערכים בנושא ספרות חז"ל (260 ערכים)